Diari Oficial de la Generalitat Valenciana


Sumari del DOGV 5064, del 04-08-2005 (2005/9040)

Ampliació del termini d'informació pública del programa de desenvolupament d'actuació integrada del pla parcial de millora de Las Pesqueras II de San Fulgencio.
----------------------------------------------------------------------------------------------------------------------------------------------------------------

### Dades del document

Número de DOGV
:   5064

Data del DOGV
:   04-08-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/9040


Organisme emissor
:   AIU Pla Parcial de Millora de Las Pesqueras Ii

Tipus de document
:   Anunci

Ampliació del termini d'informació pública del programa de desenvolupament d'actuació integrada del pla parcial de millora de Las Pesqueras II de San Fulgencio. [2005/F9040]
  
Per mitjà d'este edicte s'anuncia l'ampliació del període d'informació pública pel termini de 20 dies, comptats a partir de l'endemà de la publicació en el Diari Oficial de la Generalitat Valenciana, de la documentació de la proposta de programa d'actuació integrada del pla parcial de millora del sector Las Pesqueras II, promogut per l'Agrupació d'Interés Urbanístic del Pla Parcial de Millora de Las Pesqueras II, amb domicili a San Fulgencio (Alacant), carrer del Poeta Miguel Hernández, número 2. Esta documentació consistix en:
  
1. Programa per al desenvolupament de l'actuació integrada del pla parcial de millora del sector Las Pesqueras II.
  
2. Pla parcial de millora del sector Las Pesqueras II, de San Fulgencio.
  
3. Projecte d'urbanització del pla parcial de millora del sector Las Pesqueras II, de San Fulgencio.
  
4. Estudi d'impacte ambiental.
  
La documentació assenyalada estarà a la vista durant l'esmentat període d'exposició pública a la notaria de José Antonio Pellicer Ballester, situada a Dolores, carrer de San Isidro, número 5, on es podrà consultar de dilluns a divendres de 10.00 a 14.00 hores, així com a les dependències de l'Ajuntament de San Fulgencio.
  
Es fa advertència que, dins del termini de 20 dies comptats des de la publicació de l'últim anunci, qualsevol persona podrà comparéixer a la notaria abans esmentada per a obtindre còpia de l'acta notarial de protocol·lització o sol·licitar que se li exhibisca esta, així com podrà presentar al·legacions a la dita documentació.
  
Així mateix, es fa constar la possibilitat de consultar durant el mateix termini a l'ajuntament les actuacions derivades de la documentació depositada en este i de presentar les al·legacions que consideren convenients a l'alternativa tècnica exposada al públic; es fa constar així mateix que es podran presentar alternatives tècniques en competència amb l'exposada al públic en un període de 20 dies comptadors des de la publicació d'este edicte en el Diari Oficial de la Generalitat Valenciana, i a formular proposicions juridicoeconòmiques dins dels terminis legalment establits, tot això segons el que s'establix en els articles 45, 46 i 48 de la Llei Reguladora de l'Activitat Urbanística.
  
El termini de 20 dies per a formular alternatives tècniques en competència amb l'exposada al públic es podrà ampliar, així mateix, en 20 dies més si, durant els 10 primers dies d'informació pública, qualsevol interessat es compromet fefaentment a formular alternativa tècnica en competència, substancialment distinta a la que s'exposa.
  
Les proposicions juridicoeconòmiques es presentaran al Registre General de l'ajuntament en plica tancada, dins dels cinc dies hàbils següents des del venciment del termini anterior, amb la documentació establida en els apartats c) i d) de l'article 32 de la Llei Reguladora de l'Activitat Urbanística.
  
L'acte d'obertura de pliques tindrà lloc a l'ajuntament, el dia següent hàbil a la conclusió del termini per a la presentació i, en qualsevol cas, prèvia acreditació pels proponents del compliment del tràmit contingut en l'article 48 de la Llei Reguladora de l'Activitat Urbanística. Durant els 10 dies següents a l'obertura de pliques, totes les actuacions estaran a la vista per a consulta i al·legacions, abans de l'aprovació del programa i l'adjudicació de l'execució d'este.